CELEX: 22014D0016
Language: el
Date: 2014-02-14 00:00:00
Title: Απόφαση της Μεικτής Επιτροπής του ΕΟΧ, αριθ. 16/2014 της 14ης Φεβρουαρίου 2014 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

17.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 211/24
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 16/2014
   της 14ης Φεβρουαρίου 2014
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η οδηγία 86/529/ΕΟΚ του Συμβουλίου (1) που έχει ενσωματωθεί στη συμφωνία για τον ΕΟΧ, έληξε στις 31 Δεκεμβρίου 1991 και συνεπώς η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
            
         
               (2)
            
            
               Οι αποφάσεις της Επιτροπής 96/630/ΕΚ (2) και 97/526/ΕΚ (3) καταργήθηκαν με την απόφαση 98/574/ΕΚ (4). Και οι τρεις προαναφερθείσες αποφάσεις έχουν ενσωματωθεί στη συμφωνία για τον ΕΟΧ και συνεπώς οι αναφορές στις αποφάσεις 96/630/ΕΚ και 97/526/ΕΚ θα πρέπει να διαγραφούν από τη συμφωνία για τον ΕΟΧ.
            
         
               (3)
            
            
               Η απόφαση 97/528/ΕΚ της Επιτροπής (5) καταργήθηκε με την απόφαση 98/575/ΕΚ (6), οι οποίες έχουν αμφότερες ενσωματωθεί στη συμφωνία για τον ΕΟΧ και συνεπώς η αναφορά στην απόφαση 97/528/ΕΚ θα πρέπει να διαγραφεί από τη συμφωνία για τον ΕΟΧ.
            
         
               (4)
            
            
               Η απόφαση 2000/638/ΕΚ της Επιτροπής (7) καταργήθηκε με την απόφαση 2004/71/ΕΚ (8), οι οποίες έχουν αμφότερες ενσωματωθεί στη συμφωνία για τον ΕΟΧ και συνεπώς η αναφορά στην απόφαση 2000/638/ΕΚ θα πρέπει να διαγραφεί από τη συμφωνία για τον ΕΟΧ.
            
         
               (5)
            
            
               Το παράρτημα II της συμφωνίας για τον ΕΟΧ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κείμενα του σημείου 1 (οδηγία 86/529/ΕΟΚ του Συμβουλίου), του σημείου 4ιε (απόφαση 96/630/ΕΚ της Επιτροπής), του σημείου 4κα (απόφαση 97/526/ΕΚ της Επιτροπής), του σημείου 4κγ (απόφαση 97/528/ΕΚ της Επιτροπής) και της δεύτερης περίπτωσης στο σημείο 4κστζ (απόφαση 2000/638/ΕΚ της Επιτροπής) του κεφαλαίου XVIII του παραρτήματος II της συμφωνίας για τον ΕΟΧ διαγράφονται.
   Άρθρο 2
   Η παρούσα απόφαση αρχίζει να ισχύει στις 15 Φεβρουαρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (9).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 14 Φεβρουαρίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 311 της 6.11.1986, σ. 28.
   
      (2)  ΕΕ L 282 της 1.11.1996, σ. 79.
   
      (3)  ΕΕ L 215 της 7.8.1997, σ. 54.
   
      (4)  ΕΕ L 278 της 15.10.1998, σ. 30.
   
      (5)  ΕΕ L 215 της 7.8.1997, σ. 60.
   
      (6)  ΕΕ L 278 της 15.10.1998, σ. 35.
   
      (7)  ΕΕ L 269 της 21.10.2000, σ. 52.
   
      (8)  ΕΕ L 16 της 23.1.2004, σ. 54.
   
      (9)  Δεν έχουν αναφερθεί συνταγματικές απαιτήσεις.